సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘ఓటర్’ ట్రైలర్.. రాజకీయ నాయకులకు ఉ** పడాలట!
ఎన్నికల ప్రచారంలో ఓటర్లకు ఇష్టమొచ్చినట్లు వాగ్దానాలు ఇచ్చి ఎన్నికల తరవాత వాళ్లను పట్టించుకోని రాజకీయ నాయకుల పనిపట్టే ఓటర్‌గా ఈ సినిమాలో మంచు విష్ణు కనిపించబోతున్నారు.
Samayam Telugu | Updated:
Jun 16, 2019, 09:50PM IST
మంచు విష్ణు హీరోగా నటించిన చిత్రం ‘ఓటర్’. సురభి హీరోయిన్. జి.ఎస్.కార్తీక్ దర్శకత్వం వహించారు. జాన్ సుధీర్ పూదోట ఈ సినిమాను నిర్మించారు. ప్రపంచ వ్యాప్తంగా ఈ సినిమా విడుదల హక్కులను సార్థక్ మూవీస్ సొంతం చేసుకుంది. ఈనెల 21న ఈ చిత్రం విడుదలవుతోంది. ఈ నేపథ్యంలో సినిమాపై ప్రేక్షకుల్లో ఆసక్తిని పెంచేందుకు ట్రైలర్‌ను విడుదల చేశారు. ట్రైలర్ ఆసక్తికరంగానే ఉన్నప్పటికీ ఎన్నికలకు ముందు ఈ సినిమా వచ్చుంటే బాగుండేది అనిపిస్తోంది.
ఎన్నికల ప్రచారంలో ఓటర్లకు ఇష్టమొచ్చినట్లు వాగ్దానాలు ఇచ్చి ఎన్నికల తరవాత వాళ్లను పట్టించుకోని రాజకీయ నాయకుల పనిపట్టే ఓటర్‌గా ఈ సినిమాలో మంచు విష్ణు కనిపించబోతున్నారు. ప్రజలను మోసం చేసిన రాజకీయ నాయకులను తన తెలివితేటలతో హీరో ఎలాంటి గుణపాఠం నేర్పాడో చూపించబోతున్నారు. మంచు విష్ణు చాలా కాలం తరవాత మరో పవర్‌ఫుల్ పాత్రలో నటించారు. అయితే, కథలో కొత్తదనం ఏమీ కనిపించడంలేదు. కథనంతో సినిమాను ఎలా నడిపిస్తారో చూడాలి.
‘ఓటర్’ థియేట్రికల్ ట్రైలర్
X
ఇదిలా ఉంటే, ఈ సినిమా విషయంలో విష్ణుకు, దర్శకుడు జి.ఎస్.కార్తీక్‌కి మధ్య వివాదం తలెత్తడంతో ‘ఓటర్’ వార్తల్లో నిలిచింది. ఈ సినిమా కథ మోహన్ బాబు ‘అసెంబ్లీ రౌడీ’ని పోలి ఉందని, కాబట్టి స్టోరీ హక్కుల కింద రూ.1.5 కోట్లు చెల్లించాలని విష్ణు వేధిస్తున్నట్టు కార్తీక్ చేసిన ఆరోపణలు తీవ్ర దుమారమే రేపాయి. ఈ వివాదంతో తనకు ఎలాంటి సంబంధంలేదని నిర్మాత జాన్ సుధీర్ పూదోట చేతులు దులుపుకున్నారు. మరోవైపు, విష్ణుపై కార్తీక్ బహిరంగంగానే తీవ్ర ఆరోపణలు చేయడంతో సినిమా విడుదల ఇక అసాధ్యమే అనుకున్నారంతా. కానీ, ఎట్టకేలకు ఈ సినిమా ప్రేక్షకుల ముందుకు వస్తోంది.